
ŠAKIŲ RAJONO SAVIVALDYBĖS  TARYBA

SPRENDIMAS

DĖL KUDIRKOS NAUMIESČIO VINCO KUDIRKOS GIMNAZIJOS DIREKTORIAUS  2009 METŲ VEIKLOS ATASKAITOS 
2010 m. gegužės 27  d. Nr.T-129
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Kudirkos Naumiesčio Vinco Kudirkos gimnazijos direktoriaus  2009 metų veiklos ataskaitai (pridedama).

Šakių rajono savivaldybės tarybos





2010 m. gegužės 27 d. sprendimu Nr.T-129

Kudirkos Naumiesčio Vinco Kudirkos gimnazijos

VEIKLOS  ATASKAITA

už 2009 metus
1. Kudirkos Naumiesčio Vinco Kudirkos  gimnazijoje  2009 m. rugsėjo 1 d. duomenimis mokėsi  599 mokiniai, iš jų :

· pagal priešmokyklinio ugdymo programą mokėsi 35 mokiniai, 

· pagal pradinio ugdymo programą mokėsi 133 mokiniai, 

· pagal pagrindinio ugdymo programą mokėsi 316 mokiniai, 

· pagal vidurinio ugdymo programą mokėsi 115 mokinių. 

Gimnazija turi ikimokyklinio ugdymo skyrių ,,Linelis“, Panovių   pagrindinio ugdymo skyrių su ikimokyklinio ugdymo grupe.  Gimnazijoje buvo suformuota 33  (24+9 ) klasių komplektai ir 4  (3+1) grupės. Bendras darbuotojų skaičius -136 , iš jų pedagogų -74,  nepedagoginių darbuotojų -62.

2.  Įgyvendinant 2009 mokslo metų  veiklos  programą, siekėme  ugdymo procesą organizuoti taip, kad kiekvienas mokinys pagal savo poreikius ir išgales bręstų kaip asmenybė, ugdytųsi pilietinę ir tautinę savimonę, bręstų tolesniam mokymuisi ir prasmingam, aktyviam gyvenimui šiuolaikinėje visuomenėje.

           Buvo  įgyvendinami  šie uždaviniai:

· Informacinių technologijų naudojimas ugdymo procese:
· Aktyvių mokymo(si)  metodų ir mokinių (įsi)vertinimo būdų taikymas ugdymo procese, sąlygų atskleisti ir plėtoti savo gebėjimus įvairaus pajėgumo mokiniams sudarymas. 

·  Ugdymo planavimo tobulinimas ir turinio integravimas.

·  Mokymo proceso aprūpinimas mokymo ir ugdymo priemonėmis. 

· Mokinių bendrųjų ir dalykinių gebėjimų ugdymas, mokinių mokymosi motyvacijos skatinimas  ir pamokų lankomumo gerinimas. 
· Tolerantiškos visuomenės kūrimas, mokytojo ir mokinių vertybių ugdymas.

· Organizuoti renginius skirtus Lietuvos vardo paminėjimo tūkstantmečiui..

· Mokytojo veiklos refleksijos ir įsivertinimo praktikos tobulinimas. 

Veiklos rezultatai:

Priešmokyklinį ugdymo programą baigė- 17  mokinių , 100.proc.

Pradinio ugdymo programą  baigė – 39 mokiniai, 100 proc.

Pagrindinį išsilavinimą įgijo  -52 mokiniai,  98,1 proc.

Vidurinį išsilavinimą įgijo -53 mokiniai,.96,2 proc.

         Pagrindinio ugdymo pasiekimų lietuvių (gimtosios) kalbos patikrinime dalyvavo 50 mokiniai ( iš 53). Puikias ir labai geras žinias parodė 3 mokinių (6 proc.), 16 žinios ir gebėjimai įvertinti gerai (32 proc.), 3 mokiniai (6 proc.) neišlaikė.

    Matematikos patikroje dalyvavo 50 dešimtokų. Labai gerai ir puikiai įvertinta 4 mokinių (8 proc.), gerai 11 mokinių (22 proc.), 10 mokiniai (20 proc.) neišlaikė .

Brandos egzaminus abiturientai laikė gana gerai.  Iš 51 leistų laikyti egzaminus net 26 rinkosi valstybinį lietuvių (gimtosios) kalbos testą, neišlaikė tik 4 mokiniai (15,4 proc.), 12 žinios (46,2 proc.) buvo įvertintos daugiau kaip 50. matematikos valstybinį egzaminą rinkosi 22 mokiniai 1 (4,5 proc.) neišlaikė, 8 žinios (36,4 proc.) įvertintos virš 50. istoriją rinkosi 19 abiturientų. 9 žinios (42,1 proc.) įvertintos virš 50 ,3 (15,8 proc.) neišlaikė. Vokiečių kalbą laikė 8 mokinai. 6 (75 proc.) mokiniai gavo 50 ir daugiau balų įvertinimą.  Biologijos egzaminą iš 6 pasirinkusių 3 išlaikė virš 50.  

Dešimtokai  paskirstė taip:42 baigę 10 klasių mokiniai  tęsia mokslą   3 gimnazinėje  klasėje. 2 -  mokosi Marijampolės PRC Kudirkos Naumiesčio skyriuje..  

     Įsigiję vidurinį išsilavinimą 17 mokiniai  tęsia mokslą aukštosiose universitetinėse mokyklose, 15 – kolegijose, 4- profesinėse mokyklose, 17- dirba..
    2009 metais buvo praleista 27162 pamokų, iš jų be pateisinamos priežasties – 7551 pamokas,  tai sudaro 29,5 proc. visų praleistų pamokų.

5 mokiniai palikti kurso kartoti ( 6kl.-1;  8kl.-1; 9kl.-1; 2G-1; 3G-1.).

Panovių pagrindinio ugdymo skyriuje :

Priešmokyklinį ugdymo programą baigė- 4  mokinių , 100.proc.

Pradinio ugdymo programą  baigė –6 mokiniai, 100 proc.

Pagrindinį išsilavinimą įgijo  -6 mokiniai,  100 proc. 
Didelį dėmesį 2009 metais skyrėme mokinių poreikių tenkinimui.. Praėjusiais metais mūsų gimnazijoje veikė 31  būrelis. Juos  lankė 491 mokiniai. Dalis mokinių lankė du ir daugiau būrelių. Didžiausias mokinių skaičius pasirinko sporto būrelius, todėl sportininkų pasiekimai mus ypač džiugino. Didelė dalis mokinių lanko meno būrelius: ypač populiarus mokinių tarpe merginų choras, šokių kolektyvai. Net 25 mokiniai lankė dziudo-bušido  užsiėmimus, kuriuos vedė Šakių ,,Audros ‘‘ klubo treneris. Šis būrelis vienintelis, kuris yra dalinai mokamas. 

4. Gimnazijoje  2009 metais mokėsi 43 spec. poreikių mokiniai iš jų:   30 yra pritaikoma modifikuota ugdymo programa , 9- adaptuota ir  4 mokomi  derinant specialiąsias ir bendrąsias ugdymo programas. Šiems mokiniams teikiama logopedo, spec. pedagogo ir soc. pedagogo  pagalba, su sunkiais mokiniais   kartu su mokytoju dirba pedagogo padėjėja. Gimnazijoje veikia SUK .

5. Olimpiadų, konkursų ir varžybų rezultatai.

2009 metai 13 gimnazijos mokinių tapo rajoninių olimpiadų laureatais ir prizininkais. 2 mokiniai atstovavo rajoną respublikinėse olimpiadose.

7 - mokiniai  tapo Marijampolės apskrities lengvosios atletikos pirmenybių nugalėtojais ir prizininkais. 

Rajoninių sportinių varžybų čempionais ir prizininkais tapo 17 mūsų gimnazijos mokinių. Gimnazijos futbolo komanda, jaunučių krepšinio komanda, krepšinio komanda,  kroso estafetės komanda ir turistų komanda  tapo varžybų prizininkais, pelnė II arba III vietas.  

Jaunieji kraštotyrininkai už kraštotyrinį darbą respublikoje pelnė II laipsnio diplomą.

6. Pedagogų ir vadovų veikla. (atestacija)

2009 metais gimnazijoje dirba 23 mokytojai metodininkai, 32  vyresnieji mokytojai,  7 atestuoti mokytojai, 7 auklėtojos . Gimnazijos direktorius ir viena pavaduotoja ugdymui turi II vadybinę kategoriją, 2 pavaduotojos ugdymui –III vadybinę kategoriją, pavaduotoja ikimokykliniam ugdymui vadybinės kategorijos neturi.

7. Projektai 

2009 metais gimnazijoje buvo vykdomi šie projektai,  finansuojami iš rajono ar ŠMM. Tai :

· Bendrojo lavinimo mokyklų bibliotekų modernizavimas – 26045,53Lt

· Socializacijos projektas, sportinė dieninė stovykla ,,Robinzonų stovykla“-2450,0Lt

· Jaunimo užimtumo projektas ,,Sėkmės formulė“ -500,0Lt

8. Kultūros ir tradicijų formavimas. Informacijos sklaida.

            Senas ir geras tradicijas turi mūsų meno kolektyvai. Nei vienas gimnazijos renginys neapseina be jaunių choro, merginų ansamblio ir solisčių. Mūsų gimnazijos merginų choras tapo moksleivių dainų šventės ir Lietuvos tūkstantmečio dainų šventės dalyviu. Tai ilgamečio mokytojos Editos Legotienės  darbo rezultatas. Praėjusiais metais džiugino ir merginų šokių kolektyvai puikiais savo šiuolaikinio šokio pasirodymais ir tautinių šokių kolektyvas, mažieji šokėjai. Gimnazijoje susikūrė ir jaunųjų gitaristų klubas, kuris labai populiarus mokinių tarpe.

     Džiugino mokinius, o ir mus, turistų būrelio veikla (vadovė Anna Povilaitienė). Jie netik organizavo išvykas ir keliones po mūsų apylinkes, bet ir puikiai pasirodė kasmetiniame rajoniniame turistų sąskrydyje Sudarge.

         Išradinga ir įdomi kudirkaičių organizacijos veikla, kuriai vadovauja mokytoja Gražina Žemaitienė. Jų veikla jau seniai peržengė gimnazijos sienas ir garsina ją ne tik rajone, bet ir respublikoje. Kasmet jų organizacija organizuoja savo tradicinius renginius, tačiau savo  veiklą įvairina ir  naujais renginiais, susitikimais, žygiais, stovyklomis.

     Senas ir gražias darbo tradicijas puoselėja mokytoja Irena Spranaitienė su jaunaisiais kraštotyrininkais ir muziejininkais. Jie ne tik renka ir tvarko mūsų gimnazijos istoriją, bet ir organizuoja daug renginių , puikiai pasirodo su savo darbais įvairiuose konkursuose,  pelno prizines vietas. Praėjusiais mokslo metais konkursinis kraštotyrinis darbas įvertintas respublikoje antro laipsnio diplomu. 

 Gimnazijoje vyksta daug įvairių renginių. Minime visas valstybinės šventes, žymių žmonių jubiliejus ,vyksta tradiciniai gimnazijos renginiai,. Kasmet  organizuojame šiuolaikinio šokio festivalį, kuriame dalyvauja ne tik mūsų rajono, bet ir apskrities jaunieji šokėjai. Šis festivalis tampa  vis populiaresnis, sulaukiame daugiau  jame norinčių dalyvauti kolektyvų. Prasmingais renginiais paminėjome Lietuvos tūkstantmečio vardo jubiliejų. 

9. Ryšiai su socialiniais partneriais .

Gimnazija bendradarbiauja su Marijampolės apskritie gimnazijomis. Dalyvaujame bendruose renginiuose, olimpiadose, varžybose. Mokytojai ruošia bendras patikras, keičiasi gerąja darbo patirtimi. Gimnazija  jau eilę metų bendradarbiauja su Vokietijos Sendės miesto mokykla. Keičiamės mokinių delegacijomis. Kasmet keletas mokinių porai mėnesių išvyksta tobulinti vokiečių kalbos žinias į Vokietiją.

10. Įstaigos mokymo bazės pokyčiai

2009 metais gimnazija įsigijo naujų mokymo vadovėlių už 15500,0 Lt ir už 1000,0 Lt mokymo priemonių. 

11. Istaigos  pastatų ir mokymo patalpų  pokyčiai.

2009 metais atliktas  einamasis patalpų remontas už rėmėjų lėšas -3000,0Lt.

12. Įstaigos finansavimas .

2009 metais  patvirtintas asignavimas gimnazijos poreikiams tenkinti -4494576,00 Lt. Iš jų :

- 1265521,0 Lt – aplinkos lėšos

- 17500,0 Lt – pavėžėjimo lėšos;

- 2864471,0 Lt – mokinio krepšelio lėšos;

-35000,0 Lt- spec. programų lėšos.

-8300,0Lt – sveikatos apsauga;

-3700,0Lt – viešieji darbai;

-300084,0Lt- socialinė parama ir socialinės paslaugos.

Toks finansavimas buvo ir gautas.  

 2009 m. sausio 1 d.  kreditinis įsiskolinimas buvo 106294,0 Lt. Jis susidarė dėl  mokinio krepšelio trūkumo SODRAI -83,0 tūkst. Lt  ir už komunalines paslaugas , nes sąskaitos pateikiamos tik mėnesiui pasibaigus.

2009 m. gruodžio 31 d. kreditinio įsiskolinimo nebuvo

13. Įstaigos pagrindinės problemos  2008 metams ir veiklos perspektyvos 2009 metams.

2009 mokslo metais iškilo ir nemažai problemų:

· silpnėja mokymosi motyvacija, vis mažiau paramos susilaukiame iš tėvų.,

· tėvai nepakankamai domisi mokinių ugdymo problemomis, didėja „pamestų“ (apie 21) mokinių skaičius  (tėvai dirba užsienyje) 

· mažėja mokinių skaičius pradinėse klasėse, (regione mažėja jaunų šeimų, nėra darbo, šeimos išvyksta į užsienį)

· nepakanka lėšų materialinės bazės modernizavimui (būtina atnaujinti kompiuterinę techniką)   

· šiuolaikinių standartų neatitinka specializuoti mokomųjų dalykų kabinetai: (fizikos, chemijos, technologijų, dailės, muzikos)

· netenkina  skaityklos patalpos, bei pasenusi kompiuterinė įranga.

Šias ir kitas iškilusias problemas numatome spręsti 2010 mokslo metais.

Gimnazijos direktorius                                                                            Romas Eikevičius

